L'Ajuntament fomenta el consum responsable d'energia amb accions mediambientals amb els col·lectius d'Alaquàs
22/06/2010

# L'Ajuntament fomenta el consum responsable d'energia amb accions mediambientals amb els col·lectius d'Alaquàs

*   22/06/2010
*   [Imprimir](#)
*   Compartir
*    https://www.alaquas.org/documento.asp?id\_do=12156

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12156%2F0&title=Ajuntament%20d%27Alaqu%C3%A0s.%20Premsa.L%27Ajuntament%20fomenta%20el%20consum%20responsable%20d%27energia%20amb%20accions%20mediambientals%20amb%20els%20col%C2%B7lectius%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12156/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12156/22062010foto_taller_amiar_Form_4.jpg)](https://www.alaquas.org/ficheros/documentos/2010/2/12156/22062010foto_taller_amiar_Form_10.jpg "<a href='https://www.alaquas.org/ficheros/documentos/2010/2/12156/22062010foto_taller_amiar_Form_10.jpg' target=_blank><i class='fa fa-external-link' aria-hidden='true'></i>.L'Ajuntament fomenta el consum responsable d'energia amb accions mediambientals amb els col·lectius d'Alaquàs</a>")

Un grup de monitors de sensibilització ambiental imparteixen tallers sobre conscienciació i consum responsable de l'energia a diferents col·lectius d'Alaquàs

L'Ajuntament d'Alaquàs ha posat en marxa en els últims mesos una campanya mediambiental sobre consum responsable de l'energia per conscienciar tota la població de la importància de cuidar el medi ambient a través del reciclatge i la utilització d'energies renovables. Les últimes accions han estat encaminades a diferents col·lectius d'Alaquàs, on un grup de monitors especialitzats han impartit tallers i cursos de participació.

El col·lectiu de persones majors ha estat un dels primers en dirigir-se aquesta campanya. L'Ajuntament d'Alaquàs ha impartit al Centre Social Benàger un taller d'ecologia domèstica on es van donar algunes alternatives a les pràctiques habituals per tal d'estalviar energia.

Recentment s'ha impartit també la conferència "El desenvolupament sostenible" dirigida als alumnes del Centre de Formació de Persones Adultes Enric Valor així com als participants del Taller d'Igualtat. En ella es va tractar de forma genèrica el concepte de medi ambient i sostenibilitat i en particular el tema dels residus i l'estalvi de l'aigua.

Altre dels tallers impartits per l'Ajuntament d'Alaquàs s'ha realitzat a l'Associació de Minusvàlids Artesans d'Alaquàs (AMIAR). Els socis van poder participar en jocs educatius sobre el reciclatge, aportant-los coneixements sobre la separació dels residus.

Aquestes accions formen part d'una campanya informativa més ampla i completa posada en marxa per tota la població. S'adhereix a elles el taller de treball "Energies Renovables" que s'imparteix al Centre Municipal de Formació Francesc Ferrer Martí i en el qual participen un total de 30 alumnes en les especialitats d'instal·lació de sistemes d'energia solar fotovoltaica i tèrmica així com en diversos mètodes de reciclatge de residus.

Hi ha en marxa també una campanya de mobilitat sostenible per tal de donar a conèixer els beneficis ambientals, econòmics i en la nostra salut del fet d'elegir en els nostres trajectes diaris un mitjà de transport sostenible. La campanya informativa es desenvolupa al voltant dels carrers i places de major afluència de la ciutat, aprofitant les estacions de lloguer de bicicletes del servei municipal. Mitjançant panells informatius i fullets s'explicarà el funcionament del servei de bicicletes, els trajectes més segurs per a moure's en bici així com els seus avantatges econòmics i ambientals. Les monitores estaran de dilluns a dimecres d'11:30 a 13 h a la plaça de la Constitució, plaça d'Espanya, carrer Lanjarón, carrer Blasco Ibáñez, i els dijous al mercat municipal d'11:30 a 13 hores.